# name
Exposició virtual: G.N. Lewis i l'Enllaç Químic: 100 anys compartint parells d'electrons CRAI Biblioteca de Física i Química. Febrer 2017

# metadata.dc.description[].value
Material elaborat pel CRAI Biblioteca de Física i Química

# metadata.dc.description[].value
Imatge utilitzada per fer publicitat de novetats del CRAI de la Universitat de Barcelona - Vitrina Febrer 2017.

# metadata.dc.description.abstract[].value
El CRAI Biblioteca de Física i Química ha posat a punt l'accés virtual de l'exposició G.N. Lewis i l'Enllaç Químic: 100 anys compartint parells d'electrons.
 
A principis del segle XX, la majoria de físics i químics havien acceptat que la matèria estava formada per àtoms i que la força elèctrica era la responsable de mantenir-los units entre si. Malgrat tot, els compostos orgànics representaven un repte important: com podia ser que les forces elèctriques, atractives entre partícules amb càrregues oposades però repulsives entre càrregues del mateix signe, fossin responsables dels enllaços entre dos àtoms del mateix tipus?
 
G. N. Lewis, a l'article "The atom and the molecule" (1916), fou el primer en donar una resposta: els àtoms en unir-se tendeixen a completar el seu octet d'electrons de valència i ho fan compartint parells d'electrons, que són el concepte clau en l'establiment del que avui en dia anomenem un enllaç químic. Amb aquestes dues regles tan senzilles la teoria de Lewis permet explicar la formació d'enllaços en una gran majoria de compostos inorgànics i orgànics, així com moltes altres propietats físiques i químiques de les molècules. El posterior desenvolupament de la mecànica quàntica va confirmar el paper fonamental del parell d'electrons en l'enllaç químic, validant la teoria de Lewis que segueix sent en l'actualitat un dels pilars bàsics de la teoria moderna de l'enllaç.
 
Coincidint amb el centenari de la publicació de l'article de G.N. Lewis, el CRAI Biblioteca de Física i Química de la Universitat de Barcelona organitza durant el curs 2016-17 una exposició basada en fons bibliogràfics relacionats amb aquest tema. La mostra va ser inaugurada el dimecres 9 de  novembre de 2016 i ara us volem presentar l'exposició virtual.

# metadata.dc.rights[].value
cc-by-nc-nd (c) Universitat de Barcelona. CRAI, 2017

# metadata.dc.subject.other[].value
Universitat de Barcelona. CRAI Biblioteca de Física i Química

# metadata.dc.title[].value
Exposició virtual: G.N. Lewis i l'Enllaç Químic: 100 anys compartint parells d'electrons CRAI Biblioteca de Física i Química. Febrer 2017